Nóttin var nokkuð erilsöm hjá lögreglunni út um landið, bæði á útihátíðum og á höfuðborgarsvæðinu. Töluvert var um ölvun og nokkrir gistu fangageymslur. Ekki hefur verið tilkynnt um kynferðisbrot í tengslum við stærstu útihátíðirnar í Vestmannaeyjum eða á Akureyri.
Í Vestmannaeyjum var meira að gera hjá lögreglu en fyrri nótt, þar gistu 6 fangaklefa.
..engin alvarleg eða meiriháttar brot sem að komu upp.
Í umdæmi lögreglunnar á Selfossi er einnig töluvert af fólki saman komið á unglingalandsmóti UMFÍ og á hátíðinni Flúðir um Versló. Þar var nóttin erilsöm, en þó prýðilegt miðað við verslunarmannahelgi að sögn lögreglu. Nokkuð var um ölvunarakstur. Lögreglan á Selfossi kvaðst ekki geta tjáð sig um hvort upp hefðu komið kynferðisbrot.
Meira var að gera hjá lögreglunni á á Norðurlandi Eystra en fyrri nótt og töluvert um ölvun. Aðalsteinn Júlíusson aðalvarðstjóri hjá lögreglunni á Akureyri segir oft hafa verið meira fólk í bænum um verslunarmannahelgi.
Lögreglan á höfuðborgarsvæðinu hafði í allmörg horn að líta í gærkvöld og í nótt og óvenjulega mörg sjúkraflutningaútköll voru eftir miðnætti í miðborginni, alls 25, sem samkvæmt slökkviliðinu voru mörg hver tengd skemmtanalífinu.
Nóttin var nokkuð erilsöm hjá lögreglunni, bæði útum land á útihátíðum og á höfuðborgarsvæðinu. Ekki hefur verið tilkynnt um kynferðisbrot í tengslum við stærstu útihátíðirnar. 